Manawa tuwuhan iki cawang-cawangé dijaraké tuwuh cukup kukoh, edelweis bisa dadi papan nyusuh manuk tiung batu licik "Myophonus glaucinus". Pérangan-pérangan edelweis asring dipethik lan digawa mudhun saka gunung kanggo alasan-alasan estetis lan spiritual, utawa mung kanggo kenang-kenangan déning para "pendaki". Ing wulan Fèbruari tekan Oktober 1988, ana 636 watang sing kacathet wis dijupuk saka Taman Nasional Gunung Gede Pangrango, sing wujud salah siji papan pangreksan akir tuwuhan iki. Sajeroning wates tinentu lan manawa mung potongan-potongan cilik sing dipethik, tekanan iki bisa ditoleransi. Ing Taman Nasional Brama Tengger Semèru, tuwuhan iki ditélakaké cures.